CELEX: 32019D0242
Language: hr
Date: 2019-02-07 00:00:00
Title: Provedbena odluka Komisije (EU) 2019/242 od 7. veljače 2019. o izmjeni Provedbene odluke (EU) 2017/675 o mjerama za sprečavanje unošenja u Uniju virusa slinavke i šapa iz Alžira, Libije, Maroka i Tunisa (priopćeno pod brojem dokumenta C(2019) 768) (Tekst značajan za EGP.)

11.2.2019   
               
               
                  HR
               
               
                  Službeni list Europske unije
               
               
                  L 39/16
               
            
         PROVEDBENA ODLUKA KOMISIJE (EU) 2019/242
         od 7. veljače 2019.
         o izmjeni Provedbene odluke (EU) 2017/675 o mjerama za sprečavanje unošenja u Uniju virusa slinavke i šapa iz Alžira, Libije, Maroka i Tunisa
         
            
               (priopćeno pod brojem dokumenta C(2019) 768)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (1), a posebno njezin članak 18. stavak 7.,
         uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (2), a posebno njezin članak 22. stavak 6.,
         budući da:
         
                     (1)
                  
                  
                     Direktivom 91/496/EEZ utvrđena su načela veterinarskih pregleda životinja koje se unose u Europsku uniju iz trećih zemalja. Direktivom 97/78/EZ utvrđuju se načela veterinarskih pregleda proizvoda koji ulaze u Uniju iz trećih zemalja. Objema direktivama predviđene su mjere koje Komisija može donijeti ako se bolest koja bi mogla predstavljati ozbiljnu prijetnju zdravlju životinja ili javnom zdravlju pojavi ili proširi na državnom području treće zemlje ili ako je to opravdano bilo kojim drugim ozbiljnim razlogom povezanim sa zdravljem životinja.
                  
               
                     (2)
                  
                  
                     Provedbena odluka Komisije (EU) 2017/675 (3), kako je izmijenjena provedbenim odlukama Komisije(EU) 2017/887 (4) i (EU) 2018/489 (5), donesena je nakon pojave slinavke i šapa u Alžiru i Tunisu i njome su utvrđene zaštitne mjere na razini Unije kojima se uzima u obzir opstanak virusa slinavke i šapa u okolišu te mogući putovi prijenosa tog virusa.
                  
               
                     (3)
                  
                  
                     Tim mjerama predviđeno je odgovarajuće čišćenje i dezinfekcija vozila i plovila za prijevoz životinja iz Alžira i Tunisa koja ulaze na područje Unije izravno ili nakon provoza kroz druge zemlje jer to je najprikladniji način smanjivanja opasnosti od brzog prenošenja virusa na velikim udaljenostima.
                  
               
                     (4)
                  
                  
                     Nejasna je situacija u pogledu slinavke i šapa u Libiji, a prvi rezultati laboratorijske dijagnostike od 19. listopada 2018. u jednom sumnjivom slučaju, kako se čini, pozitivni su na serotip SAT. Tipiziranje serotipa i dalje je u tijeku. I Maroko je izvijestio o izbijanju bolesti slinavke i šapa neodređenog serotipa.
                  
               
                     (5)
                  
                  
                     Budući da prisutnost slinavke i šapa u Libiji i Maroku može predstavljati ozbiljnu prijetnju stočnoj populaciji Unije, zaštitne mjere koje se primjenjuju na Alžir i Tunis trebalo bi primjenjivati i na Libiju i Maroko.
                  
               
                     (6)
                  
                  
                     Slično mjerama koje se primjenjuju na Alžir i Tunis, svako vozilo za prijevoz životinja iz Libije i Maroka trebalo bi biti obuhvaćeno tim mjerama, čak i ako na područje Unije ulazi nakon provoza kroz bilo koju treću zemlju.
                  
               
                     (7)
                  
                  
                     Osim toga, Alžir i Tunis prijavili su nove slučajeve izbijanja slinavke i šapa.
                  
               
                     (8)
                  
                  
                     Provedbena odluka (EU) 2017/675, kako je izmijenjena Provedbenom odlukom (EU) 2018/489, primjenjuje se do 30. lipnja 2019. No, mjere predviđene tom odlukom trebale bi se primjenjivati tijekom razdoblja koje je potrebno za potpunu ocjenu razvoja situacije u pogledu slinavke i šapa u pogođenim područjima.
                  
               
                     (9)
                  
                  
                     Budući da je situacija u pogledu slinavke i šapa u Alžiru, Libiji, Maroku i Tunisu i dalje nesigurna, a u te se zemlje izvozi znatan broj pošiljaka živih goveda iz država članica EU-a, potrebno je i proširiti postojeće mjere.
                  
               
                     (10)
                  
                  
                     Provedbenu odluku (EU) 2017/675 trebalo bi stoga na odgovarajući način izmijeniti.
                  
               
                     (11)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Provedbena odluka (EU) 2017/675 mijenja se kako slijedi:
            
                        (1)
                     
                     
                        naslov se zamjenjuje sljedećim:
                        „o mjerama za sprečavanje unošenja u Uniju virusa slinavke i šapa iz Alžira, Libije, Maroka i Tunisa”;
                     
                  
                        (2)
                     
                     
                        u članku 2. stavku 1. i članku 3. stavku 1., riječi:
                        „iz Alžira i Tunisa, izravno ili nakon provoza kroz bilo koju treću zemlju”
                        zamjenjuju se riječima:
                        „iz Alžira, Libije, Maroka i Tunisa, izravno ili nakon provoza kroz bilo koju treću zemlju”;
                     
                  
                        (3)
                     
                     
                        u članku 3. stavku 2. i članku 4., riječi „Alžir i Tunis” zamjenjuju se riječima „Alžir, Libija, Maroko i Tunis”;
                     
                  
                        (4)
                     
                     
                        datum primjene u članku 5. zamjenjuje se datumom „31. prosinca 2019.”;
                     
                  
                        (5)
                     
                     
                        u naslovu Priloga I. i naslovu Priloga II., riječi:
                        „iz Alžira i Tunisa, izravno ili nakon provoza kroz bilo koju treću zemlju”
                        zamjenjuju se riječima:
                        „iz Alžira, Libije, Maroka i Tunisa, izravno ili nakon provoza kroz bilo koju treću zemlju”.
                     
                  
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 7. veljače 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 268, 24.9.1991., str. 56.
         
         
            (2)  SL L 24, 30.1.1998., str. 9.
         
         
            (3)  Provedbena odluka Komisije (EU) 2017/675 оd 7. travnja 2017. o mjerama za sprečavanje unošenja u Uniju virusa slinavke i šapa iz Alžira i Tunisa (SL L 97, 8.4.2017., str. 31.).
         
            (4)  Provedbena odluka Komisije (EU) 2017/887 оd 22. svibnja 2017. o mjerama za sprečavanje unošenja u Uniju virusa slinavke i šapa iz Tunisa i o izmjeni Provedbene uredbe (EU) 2017/675 (SL L 135, 24.5.2017., str. 25.).
         
            (5)  Provedbena odluka Komisije (EU) 2018/489 оd 21. ožujka 2018. o izmjeni Odluke (EU) 2017/675 o mjerama za sprečavanje unošenja u Uniju virusa slinavke i šapa iz Alžira i Tunisa (SL L 81, 23.3.2018., str. 20.).